Atwar

משחקיות

המשחק מבוסס על חדר עם מפה (לרוב של העולם) כאשר כל משתמש מתחיל עם מדינה/טריטוריה התחלתית אותה הוא בחר והמטרה הסופית היא לכבוש את השטחים של היריבים או לגרום להם להיכנע. כאשר שחקן פותח חדר, יש לו מספר אופציות המשפיעות על המשחק כולו, אותן הוא יכול לבחור:

מהלך המשחק

לאחר תחילת המשחק כל שחקן בוחר בתורו את המדינה אותה הוא רוצה ובנוסף עליו לשלם עליה חלק מתקציבו; כך לדוגמה במשחק של 50000, בו איטליה עולה 5870, השחקן יתחיל את המשחק עם 44130 כסף במידה ויבחר בה. על אותה מידה, במשחקים עם תקציבים נמוכים כמו 3000 ו-5000 יהיה קושי ואף בלתי אפשרי להתחיל עם מדינות יקרות, כך לדוגמה במשחק של 3000 שחקן יכול לרכוש את בלארוס (1260) ולהתחיל את המשחק עם 1740, אך הוא לא יכול להתחיל עם איטליה מאחר שהיא יקרה מדי. לאחר שכל השחקנים בחרו את המדינות ההתחלתיות שלהם, שעון העצר מתחיל לזוז וכך השחקנים יכולים לדעת מתי התור הנוכחי עומד להסתיים. במהלך התור הם יכולים להזיז את היחידות שלהם, לגייס יחידות חדשות, לכרות/לבטל בריתות ולכרות/לבטל הסכמי שלום, לכבוש ערים ומדינות וכן להציע הצעות לשינוי הגדרות במשחק במידה והן לא נעולות.
בתור הראשון, כלל השחקנים נמצאים בחוזה שלום, אשר מתבטל מיד עם תחילתו של התור השני; משלב זה רשאים כלל השחקנים לבצע את מהלכיהם השונים. במידה ושני שחקנים חותמים על הסכם שלום הם אינם יכולים לתקוף זה את זה, אך הם יכולים לחתום על ברית - חוזה המאפשר להם לשתף פעולה מבחינה צבאית (כלומר להגן אחד על השני, להשתתף באותם הקרבות מבלי להסב נזק אחד לשני וכן לשלוח כסף).
על מנת לכבוש מדינה, על השחקן לכבוש את עיר הבירה שלה בלבד. עם זאת, במידה וישלוט רק בעיר הבירה, ההכנסות מאותה מדינה יהיו חלקיות בלבד ובמידה והשחקן ירצה לקבל את ההכנסה המלאה ובנוסף לכך את הבונוס הכספי שלה עליו לכבוש את כלל הערים בשטחה. דרך הערים השחקן מגייס יחידות שונות, כאשר גם בין הערים יש הבדלים בכמות היחידות שניתן לגייס ובהכנסה שהן מביאות כל אחת בנפרד. בכל תור חמישי (כלומר תור 5, 9, 13, 17 וכו') גיוס היחידות בערים מתאפס וניתן לגייס יחידות נוספות (כלומר אם שחקן גייס 8 יחידות באיסטנבול בתור 3, הוא יוכל לגייס עוד 8 יחידות בתור 5).

שדרוגים

כמו ברוב המשחקים, גם כאן יכול השחקן לשפר את יכולות היחידות שלו בעזרת כסף/נקודות ניסיון. השדרוגים מתחלקים לקטגוריות שונות וכל אחד מהם משפר נתון שונה בכל יחידה: התקפה, הגנה, טווח תנועה, טווח ראייה, התקפה קריטית ועוד. 
בנוסף, השחקן יכול לרכוש 'אסטרטגיות' חדשות בנוסף לאלו שהתחיל איתן כאשר נרשם למשחק. כל אסטרטגיה מעניקה יתרונות לנתונים מסוימים וגורעת מנתונים אחרים, זאת על מנת ליצור ייחודיות בצבאו של השחקן ולנצל יתרונות מסוימים לטובתו (וכן את החסרונות של היריב).
כך למשל אסטרטגיה מסוימת יכולה לתת יתרון של התקפה (1+) לטנקים, אבל לגרוע מהם הגנה (1-).

פורום

באתר הרשמי של המשחק ישנה קהילת פורומים המיועדת לעזור לשחקנים, לדווח על פעילות בלתי חוקית/בלתי הולמת, לספק מידע ועזרה וכן לספק מקום בו יכולים השחקנים לדבר בצורה נוחה.
במשחק קיים גם פורום "משחקים", בפורום זה השחקנים יכולים ליצור משחקי חברה בניהם לבין עצמם, כגון: לספר על מי שהגיב לפניך, ליצור סיפור שכל אחד מרכיב מילה אחת ממנו, וכן גם לשחק משחקי לוח עם תורות משל עצמם, דמויי ריסק אך עם שינויים לפי טעם השחקנים

קהילה

בממוצע, יש כ-250 שחקנים מחוברים בכל רגע נתון וכמו כן ניתן לשחק בשפות אנגלית, עברית, ערבית, אלבנית, בוסנית, בולגרית, מנדרינית, קרואטית, צ'כית, הולנדית, אסטונית, פינית, צרפתית, גרמנית, יוונית, הינדי, הונגרית, איטלקית, "ליטספיק", מקדונית, נורווגית, פולנית, פורטוגזית, רומנית, רוסית, סרבית, סלובנית, ספרדית וטורקית. ריבוי השפות מעיד על גיוון השחקנים אשר מוצאם במדינות שונות ברחבי העולם (בעיקר מאירופה וצפון אמריקה).

פרימיום

אטוור הוא משחק חינמי, אך יש גם אפשרות לקנות פרימיום שמאפשר ליצור מפות ותרחישים, שדרוגים מיוחדים במשחק, גנרל, גלישה בלי פרסומות, גישה לצ'אט גלובלי מיוחד, יצירת קואליציות ועוד.

דמיון למשחקים אחרים

המשחק מבוסס בעיקרו על המשחקים Civilization ו-סיכון וניתן לזהות מאפיינים רבים שלהם בו.